CELEX: 32018D1697
Language: lv
Date: 2018-11-06 00:00:00
Title: Padomes Lēmums (ES) 2018/1697 (2018. gada 6. novembris) par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā un Reinas kuģniecības centrālajā komisijā attiecībā uz iekšzemes ūdensceļu kuģu tehnisko prasību standartu pieņemšanu

12.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 282/13
               
            
         PADOMES LĒMUMS (ES) 2018/1697
         (2018. gada 6. novembris)
         par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā un Reinas kuģniecības centrālajā komisijā attiecībā uz iekšzemes ūdensceļu kuģu tehnisko prasību standartu pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ar Savienības darbībām iekšzemes kuģošanas nozarē būtu jānodrošina vienveidība to Savienībā piemērojamu tehnisko prasību izstrādē, kuras attiecas uz iekšzemes ūdensceļu kuģiem.
                  
               
                     (2)
                  
                  
                     Iekšzemes kuģošanas standartu izstrādes Eiropas komiteja (CESNI) tika izveidota 2015. gada 3. jūnijā Reinas kuģniecības centrālās komisijas (CCNR) ietvaros ar uzdevumu izstrādāt tehniskos standartus dažādām iekšzemes ūdensceļu jomām, jo īpaši attiecībā uz kuģiem, informācijas tehnoloģijām un apkalpi.
                  
               
                     (3)
                  
                  
                     Lai iekšzemes ūdensceļu transports darbotos efektīvi, ir svarīgi, lai dažādos Eiropas tiesiskajos regulējumos tehniskās prasības kuģiem būtu saderīgas un pēc iespējas saskaņotas. Jo īpaši dalībvalstis, kas ir arī CCNR locekles, būtu jāpilnvaro atbalstīt lēmumus, ar kuriem CCNR noteikumus saskaņo ar noteikumiem, ko piemēro Savienībā.
                  
               
                     (4)
                  
                  
                     Gaidāms, ka CESNI2018. gada 8. novembra sanāksmē pieņems Eiropas standartu, kas nosaka tehniskās prasības iekšzemes ūdensceļu kuģiem (“ES-TRIN”) 2019/1.
                  
               
                     (5)
                  
                  
                     
                        ES-TRIN 2019/1 paredz vienotas tehniskās prasības, kas nepieciešamas, lai nodrošinātu iekšzemes ūdensceļu kuģu drošumu. Tajā ietverti: noteikumi par iekšzemes ūdensceļu kuģu būvēšanu, tehnisko aprīkojumu un iekārtām; īpaši noteikumi par konkrētām kuģu kategorijām, piemēram, pasažieru kuģiem, liellaivām un konteinerkuģiem; noteikumi par automātiskās identifikācijas sistēmas iekārtām; noteikumi par kuģa identifikāciju; sertifikātu un reģistra paraugi; pārejas noteikumi; un norādījumi par tehniskā standarta piemērošanu.
                  
               
                     (6)
                  
                  
                     Eiropas Parlamenta un Padomes Direktīvas (ES) 2016/1629 (1) II pielikumā ir tieša atsauce uz ES-TRIN 2017/1 noteiktajām tehniskajām prasībām kuģiem. Komisija ir pilnvarota minēto atsauci atjaunināt ar jaunāko ES-TRIN redakciju un noteikt tās piemērošanas sākuma dienu.
                  
               
                     (7)
                  
                  
                     Tāpēc ES-TRIN 2019/1 ietekmēs Direktīvu (ES) 2016/1629.
                  
               
                     (8)
                  
                  
                     Savienība nav ne CCNR, ne CESNI locekle. Tāpēc Padomei jāpilnvaro dalībvalstis minētajās struktūrās paust Savienības nostāju par ES-TRIN 2019/1 pieņemšanu,
                  
               IR PIEŅĒMUSI ŠO LĒMUMU.
         
            1. pants
            
               1.   Nostāja, kas Savienības vārdā jāieņem Iekšzemes kuģošanas standartu izstrādes Eiropas komitejā (CESNI) 2018. gada 8. novembrī, ir piekrist tam, ka tiek pieņemts Eiropas standarts, kas nosaka tehniskās prasības iekšzemes ūdensceļu kuģiem (“ES-TRIN”) 2019/1.
            
            
               2.   Nostāja, kas Savienības vārdā jāieņem Reinas kuģniecības centrālās komisijas (CCNR) plenārsēdes sanāksmē, kurā tiek lemts par iekšzemes ūdensceļu kuģu tehniskajām prasībām, ir atbalstīt visus priekšlikumus, ar ko tehniskās prasības pieskaņo ES-TRIN 2019/1 prasībām.
            
         
         
            2. pants
            
               1.   Lēmuma 1. panta 1. punktā izklāstīto Savienības nostāju, kopīgi rīkojoties, pauž dalībvalstis, kas ir CESNI locekles.
            
            
               2.   Lēmuma 1. panta 2. punktā izklāstīto Savienības nostāju, kopīgi rīkojoties, pauž dalībvalstis, kas ir CCNR locekles.
            
         
         
            3. pants
            Par nenozīmīgām tehniskām izmaiņām 1. pantā noteiktajās nostājās var vienoties bez jauna Padomes lēmuma.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2018. gada 6. novembrī
            
               
                  Padomes vārdā –
               
               
                  priekšsēdētājs
               
               H. LÖGER
            
         
         
            (1)  Eiropas Parlamenta un Padomes Direktīva (ES) 2016/1629 (2016. gada 14. septembris), ar ko nosaka tehniskās prasības attiecībā uz iekšzemes ūdensceļu kuģiem, groza Direktīvu 2009/100/EK un atceļ Direktīvu 2006/87/EK (OV L 252, 16.9.2016., 118. lpp.).